CELEX: 62014TN0619
Language: fi
Date: 2014-08-14 00:00:00
Title: Asia T-619/14: Kanne 14.8.2014 – Bionorica v. komissio

17.11.2014   
            
            
               FI
            
            
               Euroopan unionin virallinen lehti
            
            
               C 409/48
            
         Kanne 14.8.2014 – Bionorica v. komissio
   (Asia T-619/14)
   2014/C 409/69
   Oikeudenkäyntikieli: saksa
   
      Asianosaiset
   
   
      Kantaja: Bionorica SE (Neumarkt, Saksa) (edustajat: asianajajat M. Weidner, T. Guttau ja N. Hußmann)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, että vastaaja on elintarvikkeita koskevista ravitsemus- ja terveysväitteistä 20.12.2006 annetun Euroopan parlamentin ja neuvoston asetuksen (EY) N:o 1924/2006 (EUVL L 404, s. 9) 13 artiklan 3 kohdan vastaisesti jättänyt antamatta Euroopan elintarviketurvallisuusviranomaisen tehtäväksi kasviaineiden terveysväitteiden tieteellisen arvioinnin yhteisön luettelon, joka koskee asetuksen (EY) N:o 1924/2006 13 artiklan 1 kohdassa tarkoitettuja, kasviaineita koskevia sallittuja väitteitä, hyväksymistä varten sekä kaikkien tarpeellisten näiden väitteiden käyttöä koskevien edellytysten hyväksymistä varten
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa yhteen kanneperusteeseen.
   Kanneperuste koskee asetuksen (EY) N:o 1924/2006 (1) 13 artiklan 3 kohdan rikkomista.
   Kantajan mukaan komission laiminlyönnillä rikotaan asetuksen N:o 1924/2006 13 artiklan 3 kohtaa, jossa täytäntöönpanon määräajaksi asetetaan 31.1.2010. Kantaja väittää, että komissio on antanut tämän määräajan päättyä. Kantaja väittää tässä yhteydessä, ettei komissiolla ole oikeutta lykätä määrittelemättömäksi ajaksi kasviaineiden terveysväitteiden tieteellisen arvioinnin toteuttamista. Vastaajan laiminlyönti merkitsee kantajan mukaan lisääntyvää oikeudellista hajanaisuutta koko unionin alueella, ja se on vastoin asetuksen perusajatusta luoda Euroopan laajuiset yhdenmukaiset säännöt.
   
      (1)  Elintarvikkeita koskevista ravitsemus- ja terveysväitteistä 20.12.2006 annettu Euroopan parlamentin ja neuvoston asetus (EY) N:o 1924/2006 (EUVL L 404, s. 9).